Naujosios Airijos provincija
Naujosios Airijos provincija (angl. New Ireland Province) – provincija Papua Naujosios Gvinėjos šiaurėje, Naujosios Airijos saloje, Bismarko salyne. Administracinis centras – Kaviengas. Provincijos plotas – 9581 km², o gyventojų skaičius – 194 067 (2011 m.). Driekiasi tarp Ramiojo vandenyno šiaurėje ir Bismarko jūros pietuose. Šv. Jurgio sąsiauriu atskirta nuo Naujosios Britanijos.